b'\n_START_ARTICLE_\nJeanne Crain\n_START_SECTION_\nOpv\xc3\xa6kst\n_START_PARAGRAPH_\nHendes far var engelskl\xc3\xa6rer ved Inglewood High School i Los Angeles. Som studerende blev Crain valgt til dronning af fodbolds\xc3\xa6sonen i 1941. Under en skoleudflugt til filmstudierne i Hollywoods blev hun spottet af Orson Welles, der gav hende en audition til en rolle i filmen Familen Amberson, men han fandt hende for umoden._NEWLINE_15 \xc3\xa5r gammel vandt hun en sk\xc3\xb8nhedskonkurrence ("Miss Long Beach"), deltog i Miss America-konkurrencen og begyndte derefter som en badedragtsmodel. I 1942 blev hun valgt "Miss Camera Girl" og blev opdaget af en talentspejder, da hun solgte br\xc3\xb8d.\n_START_SECTION_\nKarriere\n_START_PARAGRAPH_\nCrain blev lanceret som den venlige, s\xc3\xb8de, glade og rare middelklassepige i amerikanske film i 1940\'erne. Hun medvirkede i flere romantiske komedier, herunder i rollen som en sort pige, der anses hvid i Elia Kazans film Pinky. For sin pr\xc3\xa6station i Pinky blev hun nomineret til en Oscar for bedste kvindelige hovedrolle.\n_START_SECTION_\nPrivatliv\n_START_PARAGRAPH_\nCrain, der var en dybt troende katolik, giftede sig i 1946 med ingeni\xc3\xb8ren Paul Brinkman. Deres \xc3\xa6gteskab blev betragtet som et af Amerikas lykkeligste, men i 1956 opstod en \xc3\xa6gteskabskrise efter en artikel i et sladderblad om Brinkman. Dette f\xc3\xb8rte til Crain s\xc3\xb8gte om skilsmisse og anklagede sin mand for at have sl\xc3\xa5et hende og endda fors\xc3\xb8gt at dr\xc3\xa6be hende. Hendes mand svarede, at hun overdrev og var en "hystade". Parret blev genforenet p\xc3\xa5 deres ellevte \xc3\xa5rsdag det f\xc3\xb8lgende \xc3\xa5r og forblev gift indtil Brinkman d\xc3\xb8d den 1. oktober 2003. Parret havde syv b\xc3\xb8rn, hvoraf to d\xc3\xb8de f\xc3\xb8r deres for\xc3\xa6ldre.\n_START_SECTION_\nD\xc3\xb8d\n_START_PARAGRAPH_\nHun d\xc3\xb8de af et hjerteanfald i sit hjem i Californien, 78 \xc3\xa5r gammel.'